description: Набиращият популярност сайт "Майко Мила" замени традиционната предколедна благотворителност с онлайн платформа, която дава възможност на майките на деца с увреждания да изкарват пари от труда си и така да подпомагат "основната си работа"

title: Как майките на деца с увреждания си търсят... втора работа

maintext:
[Майко Мила]
желаещи да добият нови умения и знания,
Търся втора работа" ще продължи през 2017 г., като в нея могат да се включат всички майки на деца с увреждания, произвеждащи сами предмети и вещи, които искат да продават. Ето и официалния клип на инициативата с участието на актрисата Теодора Духовникова:
В рамките на кампанията тази събота и неделя ще се състои акция на "
Майко Мила"
с безплатно раздаване на детски дрешки по време на базара
на 10 и 11 декември в
На 16 декември пък предстои благотворително коледно тържество
Досега майките на деца с увреждания имаха постоянна работа на пълен работен ден работа - 24 часа в денонощието, седем дни в седмицата, по цяла година и без право на отпуск. От днес имат още една възможност - да получат ... втора работа.Инициативата е на набиращия популярност сайт "Майко Мила" , избрал да замени традиционната предколедна благотворителност с онлайн платформа, която дава възможност на майките на деца с увреждания да печелят средства с труда си и така да подпомагат "основната си работа"."Отглеждането на дете с увреждане е тежка и трудна работа, която лишава майките от "лукса" да работят нещо друго, да бъдат независими и свободни да взимат решения за професионалната си изява... Получава се порочен кръг, от който трудно се излиза – за да работиш някъде, трябва да имаш възможност да излезеш от вкъщи, а за да се грижиш за детето, трябва да стоиш вкъщи. Това кара майките да се преквалифицират сами, да започнат да изучават надомни занаяти – плетене, шиене, рисуване и изработване на различни предмети, и да се опитват да се препитават чрез продажбата на всичко изработено", обясняват авторите на идеята Елисавета Белобрадова и Красимира Хаджииванова.Вече работи онлайн платформата Olemale.bg , в която всеки може да види изработените от майки предмети и да поръча гоблени, изделия от текстил, коледна украса и картички, плетива,албуми за снимки, подаръци за влюбени и други. А също и да дари средства за покупка на материали или за преквалификация на майките,Всички продукти са представени със снимки и цена, а поръчката става лесно, уверяват инициаторите. Посетителите на сайта ще могат да прочетат и личните истории, разказани от майки на деца с увреждания и да разберат каква сила и упоритост се изисква от тях, за да се съхранят и да бъдат пълноценни родители и личности.Кампания "betahaus Sofia. Там ще могат да бъдат купени и предмети, изработени от майки на деца с увреждания.в заведението "Трите тролав София


description: Бившият кмет на Видин Румен Видов бе осъден на пет години затвор заради сключени договори за охрана на общинско имущество, които не се изпълнявали.

title: Бивш кмет на Видин бе осъден на пет години затвор

maintext:
Фотограф: Надежда Чипева
Бившият кмет на Видин Румен Видов бе осъден на пет години затвор заради сключени договори за охрана на общинско имущество , които не се изпълнявали, съобщиха от прокуратурата. Освен него още двама души – Милена Миланова и Кочо Кочев, също получиха ефективни присъди. Делото бе гледано от Монтанския окръжен съд поради отвод на съдиите във Видин.Видов бе начело на крайдунавския град от 2007 до 2011 г. Докато е бил на тази длъжност е възложил охраната на почти всички общински недвижими имоти на търговско дружество "Марина интернешанъл" ЕООД – Видин. Въпросната фирма била представлявана от управителя Кочо Кочев и неговия пълномощник Милена Миланова. Тримата имали дългогодишно познанство и били в близки отношения, установило разследването. Освен това, бащата на Миланова бил назначен от Видов за кметски наместник на село Долни Бошняк, а бащата на Кочов работил в общинската администрация.В края на 2008 г. тогавашният кмет на Видин сключил първите договори с "Марина интернешанъл" за денонощна невъоръжена охрана на определени обекти. До договора се стигнало без конкурс. През следващата година възлагането на договори за охрана на същата фирма продължило без провеждане на обществени поръчки.Разследването на прокуратурата установило, че че до сключването на договорите за охрана с общината "Марина Интернешанъл" не е охранявала нито един обект за период от година и половина от получаване на лиценза си. Фирмата наела първите си охранители едва през януари 2010 г.Разпитаните в хода на досъдебното производство 63-ма свидетели потвърдили, че охранителна дейност от дружеството не била изпълнявана. За някои от обектите пазачите давали дежурства само нощем, а не по 24 часа.От свидетелските показания е станало ясно още, че когато бившият кмет искал да се плати нещо, не е взимал под внимание мнението на счетоводителя и финансовия контрольор на общината. Общият размер на изплатени суми на "Марина Интернешанъл" по всички договори е 224 010,75 лева.Присъдата на Милена Миланова е 4.6 години затвор, а на Кочо Кочев – три години лишаване от свобода с четиригодишен изпитателен срок.Решението на съда не е окончателно и подлежи на обжалване пред Софийския апелативен съд.

fasttext_language: bg


description: Аварията беше отстранена късно снощи. Счупена контактна релса се е оказла в основата на проблема.

title: Движението на метрото е възстановено

maintext:
Фотограф: Надежда Чипева
Метрото по линия 1 вече се движи нормално, съобщиха от Столичната община. Аварията в участъка между станция "Софийски университет Св.Климент Охридски" и "Стадион Васил Левски" беше отстранена късно снощи.Аварията във вчерашния час пик спря движението на влакчетата в отсечката "Сердика" - "Младост 1" в посока Младост, както и в обратна посока - от "Стадион "Васил Левски" до "Сердика".Екипите на "Метрополитен" установиха, че е счупена контактна релса и възстановяването ѝ изиска значително повече време от първоначално предвиденото.Кметът на София Йорданка Фандъкова се извини на столичани за неудобството чрез профила си във "Фейсбук".


title: Три посоки за "Мерцедес" в търсенето на нов пилот

maintext:
"Мерцедес" трябва да реши дали да бръкне по-дълбоко в джобовете, за да продължи да има двама топ пилоти, или да заложи на някой от младите състезатели
"Надяваме се да намерим пилот, който да може да влезе в тези големи обувки", заяви Волф след отказването на Розберг.
Волф обяви третия вариант за "най-малко желания". Причината е, че "Мерцедес" ще трябва да бръкне по-дълбоко в джобовете си, за да откупи някой от топ пилотите.
Алонсо е естественият избор, ако "Мерцедес" реши да се насочи към някой от водещите пилоти
От думите на Тото Волф изглежда, че Естебан Окон е фаворит за съотборник на Хамилтън
"Един сезон във Формула 1 не е много, но научих много и се чувства готов за следващата стъпка", обяви Верлайн пред медиите, след като получи наградата за новобранец на годината. Германецът спечели една точка и завърши 19-и при пилотите в дебютния си сезон, в който караше в "Мейнър".
"Мерцедес" започва днес официално търсенето на пилот, който да замени изненадващо оттеглилия се от Формула 1 Нико Розберг. Германецът прекрати състезателната си кариера само пет дни след като стана световен шампион.Днес шефът на тима Тото Волф и главният съветник Ники Лауда се събират с инженерите в Бракли, за да започнат обсъждането на вариантите за нов съотборник на Люис Хамилтън.Шефът на "Мерцедес" очерта три посоки, в които ще се насочи отборът при търсенето на нов пилот.Първият вариант е повече да не се разчита на двама пълноправни пилоти. "Нещо като времето, когато Михаел Шумахер караше с Барикело и Маса във "Ферари". Да вземем пилот, който да ни гарантира точки за класирането при конструкторите", обясни Волф пред "Гадзета дело спорт"."Вторият вариант е да промотираме един от нашите млади пилоти - Естебан Окон или Паскал Верлайн. В крайна сметка други отбори се възползваха от шанса да заложат на момчета като Макс Верстапен и Щофел Вандоорн", допълни той.Третият вариант е "да се върнем на пазара и да намерим друг топ пилот". Едно от най-спряганите имена за второто пилотско място в "Мерцедес" е Фернандо Алонсо, а в подкрепа на това се обяви и промотърът на Формула 1 Бърни Екълстоун. Алонсо има договор с "Макларън" до края на 2017 г. Британският тим неколкократно изрази желание да удължи контракта на испанеца, но засега развитие по въпроса няма.Другата опция за топ пилот е Себастиан Фетел. Четирикратният световен шампион има договор с "Ферари" до края на 2017 г. В неделя германецът заяви, че при това положение "ситуацията би трябвало да е ясна", отговаряйки уклончиво на въпрос дали би напуснал "черните кончета".Волф каза още, че няма намерение да се намесва "във вътрешните работи на "Ферари". "Аз дори не знам дали Себастиан наистина иска да дойде при нас", допълни той.Валтери Ботас също е спряган за овакантеното от Розберг място. И неговият договор с "Уилямс" е до края на 2017 г., но от финансова гледна точка ще бъде по-лесен за привличане от Алонсо и Фетел.В тази ситуация Окон се очертава като фаворит за съотборник на Хамилтън. Той е продукт на програмата за развитие на млади пилоти на "Мерцедес"Само преди месец беше обявено, че 20-годишният французин ще кара за "Форс Индия" през 2017 г. "Мерцедес" обаче доставя двигатели на "Форс Индия" и двата отбора са в много добри отношения.Това беше подчертано от официалното изявление на "Форс Индия" при обявяването на Окон, в което беше включено изказване на Волф. "Естебан е най-впечатляващият младеж във Формула 1 и ще стигне до върха в следващите години", каза Волф.Окон изглежда предпочитаният вариант за "Мерцедес" пред Верлайн, който доскоро беше спряган за второто пилотско място в "Заубер" . То е едно от четирите все още незаети за 2017 г. заедно с това на Розберг и двете в "Мейнър".


description: Колата е култова, да. Даже бих се съгласил в центъра на всеки град да има 10-ина безплатни места за изложба на такива антики, напомнящи недалечното ни минало. Без тази ламарина отгоре, обаче!

title: Безплатна реклама в "Зелена зона" София

maintext:
Автомобилът е паркиран в Зелена зона. Стои целодневно и безплатно (лесно се разбира - стои повече от 4 часа и няма стикер на "живущ") заема място, от което би трябвало да се изкарват около 10лв на ден. Служителите на ЦГМ очевидно са толкова захласнати, че не смеят да санкционират това рекламно съоръжение.
А ламарината върху тази култова кола ...
Фотограф: irons


description: "Мислех, че ще е по-зле, но направихме две кратки почивки и ми дойдоха силите. Историята започва отново. Аз се връщам", каза алпинистът.

title: Сто дни след катастрофата Боян Петров направи първо качване до Копитото

maintext:
Алпинистът заяви, че се чувства добре
Фотограф: Боян Петров
Петров и екологът Андрей Ковачев бяха блъснати от кола в Кресненското дефиле. Природозащитниците настояха целият трафик да бъде изваден оттам . Самият Петров изненада лекарите с бързото си възстановяване след тежките поражения. Той беше изписан от ВМА по-малко от две седмици след инцидента.
Алпинистът Боян Петров проведе първата си тренировка 100 дни след катастрофата в Кресненското дефиле, при която пострада сериозно.В петък той се качи от Княжево до Копитото, където е обичайният му маршрут за физическа подготовка преди експедиция. Той често е споделял, че тренира, като пълни 10-литрова туба с вода от чешмата в Княжево, качва се до Копитото, там я излива, след което слиза."Три месеца не съм бил на планина и някак си ми се роди душата тук", каза израсналият в Княжево Петров пред БНТ.При изкачването той беше заедно с физиотерапевта си Петър Панчев, който следи неговото възстановяване от контузиите от катастрофата. При нея имаше поражения по главата, счупена подбедрица и счупени ребра, които все още не са зараснали напълно.Изкачилият осем от най-високите върхове на планетата Петров заяви, че се чувства добре. "Мислех, че ще е по-зле, но направихме две кратки почивки и ми дойдоха силите", каза той след тренировката."Историята започва отново. Аз се връщам", добави алпинистът, който планира следващите си експедиции през пролетта, ако всичко с физическото му състояние е наред.


title: Путин и Ердоган ще се опитат да евакуариат цивилните от източно Алепо

maintext: Турският президент Реджеп Тайип Ердоган и руският му колега Владимир Путин са се договорили в телефонен разговор днес да положат съвместни усилия за започване на евакуация на цивилните и опозиционните сили от източната част на Алепо възможно най-скоро. Това предаде агенция Ройтерс, като се позова на източници от турското президентство.Двамата президенти са подчертали необходимостта да се предотвратят нарушения на примирието, което бе постигнато с посредничеството на Турция и Русия вчера . Евакуацията бе блокирана рано днес, след като Иран постави нови условия, а правителствените сили и бунтовниците възобновиха сраженията.Ердоган е казал на Путин, че Турция е готова да вземе всички възможни мерки, за да осигури временен подслон и хуманитарна помощ след отваряне на коридорите за евакуация.


title: Стачките по Коледа на британските летища са отменени

maintext: Стачките, планирани за 23 и 24 декември, от над 1500 носачи на багажи, служители на регистрацията за полетите и на товарачите на британските летища са отменени, съобщи Ройтерс, позовавайки се на профсъюза "Юнайт" (Unite). Протестът, свързан със спорове за заплатите, беше отменен след помирителни преговори.Акцията беше част от планирани стачки по Коледа в различни сектори, сред които жп служители и кабинен персонал в "Бритиш Еъруейз", които министър-председателят Тереза Мей определи като "напълно неприемливи".


title: "Ред бул" захапа "Мерцедес" и "Ферари" с шеговита коледна картичка

maintext: Отборът на "Ред бул" изненада своите фенове с шеговита коледна картичка, която бе публикувана в профила на тима във фейсбук.В нея австрийците се закачат с основните си конкуренти във Формула 1 – "Мерцедес" и "Ферари".Рисунката изобразява състезание в зимна обстановка, при което двата болида на "биковете" водят пред един "Мерцедес" и едно "Ферари".На задните крила на всеки от тях има и послание за преследвачите – на този пред германския болид посланието гласи: "Как е моето каране? Обади се на Йос", докато "Ферарито" се движи зад надпис: "Как е моето каране? Обади се на Чарли Уайтинг".Първото визира телефонното обаждане, което шефът на "Мерцедес" Тото Волф проведе с бащата на Макс Верстапен - Йос, с молба да убеди сина си да не се меси в битката за титлата между двамата пилоти на германския тим Нико Розберг и Люис Хамилтън.Шегата с "Ферари" пък визира скандала със Себастиан Фетел, който бе предизвикан от гневната му реакция в Мексико, когато четиркратният световен шампион наруга състезателния директор на Формула 1 Чарли Уайтинг.


title: При фалит на туроператор застрахователите да плащат обезщетения до 3 месеца, предвиждат промени

maintext:
Фотограф: Надежда Чипева
При фалит на туроператор или туристически агент застрахователят има срок от три месеца да покрие претенцията по застраховката "Отговорност на туроператора". Това предвиждат промени в Закона за туризма, които се публикувани за обществено обсъждане, съобщиха от ресорното министерство.В проекта се предвижда още към ведомството да се създаде контролен орган, ред за управление на националните курорти, туристическите пътеки да се обвържат с европейската мрежа, да се увеличат източниците на приходи за развитие на туризма в общините и др.За да се повиши качеството и сигурността на услугите, се въвеждат допълнителни изисквания към туроператорите и туристическите агенти. Всеки туроператор ще бъде задължен и да предоставя номер и дата на сертификата за сключена застраховка "Отговорност на туроператора", който ще бъде вписан в Националния туристическия регистър, като потребителите ще могат да проверят това онлайн през сайта на министерството. Издаденият от застрахователя сертификат, който туроператорът предоставя на потребителя, задължително ще съдържа данни, освен за размера на застрахователната сума, и за срока и начина наплащане на застрахователната премия.Въвежда се изрично задължение за туроператора в случай на неизпълнение на сключен договор за организирано туристическо пътуване да възстанови на потребителя платената сума за непредоставената услуга, а при обявена неплатежоспособност - да откаже в писмен вид. При фалит застрахователят трябва да изплати обезщетенията до 3 месеца.Разширяват се и контролните функции на министъра на туризма, като от 2017 г. се предвижда да заработи специализирано звено за контрол към министерството. То ще проверява и в случай на нарушения ще налага глоби и имуществени санкции, както и принудителни административни мерки - прекратяване и понижаване категорията на туристически обекти, временно затваряне или забрана на достъпа до туристически обект, заличаване регистрацията на туроператори и туристически агенти. То ще упражнява контрол за изпълняване на изискванията за поддържане на туристическите атракции както и за воденето на регистрите от отговорните и извършването на вписванията в Единната система на туристическа информация.Въвеждат се и правила за оценяване качеството на предоставяните туристически услуги и ежегодно връчване на "Етикет за качество", които ще бъдат разработени съвместно с националните браншови туристически организации.Промените предвиждат да се напишат две нови наредби, които да регламентират конкретни правила за изграждане, експлоатация и техническа безопасност на басейни и водни атракциони. Те трябва да се одобрят от Министерски съвет по предложение на Министерството на туризма, Министерството на регионалното развитие и благоустройството и Министерството на икономиката.С промените в закона, Регистърът на туристическите атракции ще стане част от Националния туристически регистър. Описани са условията, на които да отговарят туристически атракции, които подлежат на вписване в нег в регистъра. Въвеждат се единни стандарти за указателните табели за атракциите, информацията, която трябва да съдържат и тяхното графично оформление, като детайлизираните изисквания ще бъдат разписани в отделна наредба.Предвижда се вписаните в Националния туристически регистър браншови, професионални и продуктови туристически сдружения да се обединяват в национални туристически сдружения. Въведените условия и ред за признаване на дадено национално туристическо сдружение за представително на национално равнище предвиждат това да става с акт на Министерския съвет по предложение на министъра на туризма за срок от 4 години. Критериите, редът и начинът за установяване на съответствие с критериите за представителност ще се определят с наредба към закона. По този начин ще се преодолее голямата фрагментираност в сектора и ще се подобри комуникацията между бизнеса и държавата, обясняват мотивите си от министерството.С ненаписана още наредба се очаква туристическите пътища/пътеки в страната да са обвързани в единна национална и европейска мрежа, съгласно единни международни стандарти. Наредбата ще трябва да определи също реда, условията и стандартите на маркировката и поддържането на националната мрежа.Промените в Закона за туризма предвиждат да се увеличат източниците на приходи в общините за целево финансиране на програмите им за развитие на туризма. Планира се таксите за категоризация на туристически обекти и други такси, и глоби да се насочат целево за финансиране на програмите за развитие на сектора. По този начин общините ще бъдат пряко ангажирани с развитието на туристическия отрасъл, а инвестициите в сектора ще нараснат, което ще осигури и по-добри услуги на потребителите.Сред новите моменти в промените на закона са разработването на регламент за националните курорти. В закона се създава нова глава, с която се въвежда регламент и се определя начинът за обявяване на дадено селищно образувание за национален курорт. Това ще става с решение на Министерския съвет по предложение на министъра на туризма. Предвижда се и разписването на Наредба за управление и организация на туристическата дейност на територията на националните курорти, а в тяхното ръководство ще бъдат включени и представители на собственици на туристически обекти.


description: Г-жа Нинова е "мадам Лъжа".Министърът на външните работи в оставка Даниел Митов пред БНТ.

title: Цитат на деня: Г-жа Нинова е "мадам Лъжа"

maintext:
Даниел Митов
Фотограф: Анелия Николова
Г-жа Нинова е "мадам Лъжа".Това каза пред БНТ външният министър в оставка Даниел Митов по повод вчерашните изказвания на лидера на БСП Корнелия Нинова, която обвини правителството в национално предателство , смесвайки две теми за ООН.Митов изброи няколко случаи, в които, по думите му, Нинова е заблудила обществото - като е казала, че Програмата за развитие на селските райони ще бъде спряна, че няма да бъдат платени 150 млн. евро за бежанците и като се е оплела в обясненията си за срещата с руския разузнавач Леонид Решетников. В БСП постоянно използват хибридни тактики, лъготят, каза външният министър.


description: Става въпрос за промени в Кодекса на труда, според които отпада сливането със съботно-неделната почивка с празнични дни, когато те са във вторник или четвъртък, с което се получаваха по четири неработни дни и се обработваше в следваща събота.

title: Парламентът прие на първо четене новите правила за почивните дни

maintext:
Хасан Адемов
Фотограф: Надежда Чипева
Парламентът прие на първо четене новите правила за почивките, които премахват сливането на почивни дни, но отново дават възможност за блок от три неработни дни по време на официални празници. "За" бяха 80 депутати, "против" - петима, а други петима се въздържаха.
Става въпрос за промени в Кодекса на труда, според които отпада сливането със съботно-неделната почивка


description: Проектът по създаването на онлайн регистър на паметниците в София бе представен официално днес от заместник-кметът Тодор Чобанов и директорът на музея Надежда Кирова-Йовчева.

title: Паметниците в София вече са достъпни и онлайн

maintext:
Началната страница на електронният регистър на паметниците в София
[Screenshot, Електронен регистър]
Скултпурата в "Лозенец" с неизвестен автор.
[Screenshot, Електронен регистър]
Всички паметници - скулптури, паметни плочи, декоративни елементи и други възпоменателни обекти от градската среда на София, вече са достъпни онлайн. По проект на Столичната община и Музея за история на София е създаден електронен регистър, който съдържа снимки на всеки възпоменателен обект в града, както и информация за местоположението му, неговия автор, кога и защо е поставен.Проектът по създаването на онлайн регистър на паметниците в София е започнал преди година и бе представен официално днес от заместник-кметът Тодор Чобанов и директорът на музея Надежда Кирова-Йовчева.Работата по описването и заснемането на обектите е извършена от служителите на Музея за история на София. Тодор Чобанов обясни, че този процес е бил усложнен поради факта, че някои скулптури и паметни плочи са били с неизвестен автор или неясен повод за поставянето им.Пример за това е скулптура на глава на български хан, поставена пред жилищна кооперация в столичния район "Лозенец". Към момента не са известни нейният автор, поводът за поставянето й и кой всъщност български хан е изобразен.Регистърът дава възможност обектите да бъдат търсени по райони, вид, автор, период на поставяне. Всички паметници включени в регистъра са отбелязани на карта, базирана на "Гугъл мапс". Служителите на Музея за история на София ще продължават да попълват информация за паметниците, като за целта ще бъдат наети и стажанти по програмата на министерството на културата.Гражданите също могат да изпращат красиви снимки на обектите и информация за тях, ако разполагат с такава.Целият проект е струвал 4000 лв., което е цената единствено за изработката на официалният сайт, достъпен за гражданите и втора, административна база данни за служителите на музея. Предвижда се сайтът да бъде преведен на английски и други чужди езици, когато бъде събрана повече информация за паметниците.


description: Това ще се случи на церемония преди мача с "Чикаго булс" на 3 февруари.

title: "Хюстън рокетс" ще извади от употреба номера на Яо Мин

maintext:
През септември китаецът влезе в баскетболната Зала на славата
"Хюстън рокетс" ще извади от употреба номер 11, с който играеше китайския център Яо Мин. Това ще се случи на церемония преди домакинския мач с "Чикаго булс" на 3 февруари.През септември Мин стана първият китаец в Залата на славата на Националната баскетболна асоциация (НБА).Заради честите си травми 219-сантиметровият център изигра малко над 500 мача в НБА, но имаше огромно въздействие върху за развитието на баскетбола в Азия.Китаецът беше избран под №1 в драфта през 2002 г., след като преди това игра пет години в "Шанхай шаркс". Той прекара цялата си кариера в НБА с екипа на "Хюстън".В осемте си редовни сезона изигра 486 мача, в които записа средно по 19 точки, 9.2 борби, 1.9 чадъра, 52% успеваемост в стрелбата и 32.5 минути.Мин участва и четири пъти в плейофите, където има 28 двубоя при средни показатели от 19.8 точки, 9.3 борби и 1.5 чадъра. Той прекрати кариерата си през 2011 г. след поредица контузии и операции, последната от които бе счупен глезен.


description: "Ройтерс" определя случващото се като най-сериозния политически конфликт в страната от години насам.

title: Полицията разблокира със сила полския парламент, кризата продължава

maintext:
"Заседанието за бюджета беше незаконно. Точка. Това е конституционна криза", заяви Гжегож Шчетина, лидер на "Гражданска платформа". "Право и справедливост" прекрачиха границата и повече нищо няма да е същото", добави заместникът му Томаш Шиемоняк.
Депутат от неговата партия казва, че е влязъл в пленарната зала след като се наложило да разблъска охраната, а достъпът до микрофоните и препречен от столове. Медиите нямат пряк достъп до залата и наблюдават случващото се само от монтираните вътре камери.
Бившият председател на Конституционния съд Йежи Шчепиен заяви пред местни медии, че "всичко това може да доведе до национална трагедия, трябва да си даваме сметка за това". Коментатори казват, че ако конфликтът ескалира може да се стигне до насилие, подобно на протестите на Майдана в Украйна през 2013-2014г.
Полският министър на вътрешните работи Мариуш Блашчак обвини опозиционните партии, че се опитват незаконно за завземат властта в страната. Това става, докато депутати от опозицията втори ден са окупирали пленарната зала на парламента, а през нощта полицията разкъса със сила блокадата на сградата от хиляди протестиращи."Ройтерс" определя случващото се като най-сериозният политически конфликт в страната от години насам.В ранните съботни часове полицията разкъса със сила блокадата на изходите на парламента и опитите на демонстранти да препречат пътя на конвоя с лидера на управляващата партия Ярослав Качински и премиера Беата Шидло.Конфликтът започна с обвинения от опозицията, че властта опитва незаконно и без присъствието на медиите да приеме бюджета за 2017г. За пръв път от първите демократични избори преди 27 години това стана не в пленарната зала, а в съседно помещение и без камерите на телевизиите, които да удостоверят, че това е станало с нужния кворум.Ян Грабиец, говорител на основната опозиционна партия "Гражданска платформа", каза за "Ройтерс", че всички нейни депутати са в парламента и на смени от 20-30 души не напускат пленарната зала.Полицията обяви, че след полунощ протестът на хиляди подкрепили депутатите става незаконен и към 3 часа повечето се бяха разотишли. За 11 часа в събота местно време през президентския дворец планира протест друга опозиционна партия, призоваваща за предсрочни избори.


description: Ако това не се случи в ДБГ считат, че в 43-тото НС няма реформаторско мнозинство

title: ДБГ няма да подкрепи правителство на Реформаторите, ако не мине законът за антикорупция

maintext:
Димитър Делчев (първият в ляво)
Фотограф: Анелия Николова
Движение "България на гражданите" заплаши, че няма да подкрепи съставянето на ново правителство в рамките на този парламента, ако следващия вторник правната комисия в парламента не допусне закона "антикорупция". Вчера антикорупционния закон, известен като закона на вицепремиера Меглена Кунева, отпадна от програмата на правната комисия и на парламента. По всяка вероятност той няма да бъде гласуван в рамките на 43-ото Народно събрание.Това се случи след предложение на депутатите от ДПС, БСП и Патриотичния фронт, които на заседанието на правната комисия поискаха проектът да отпадне заради малкото оставащо време на парламента.Предстои да заявим позиция пред колегите от ПФ, която ясно казва, че желаем антикорупционния закон да влезе в дневния ред в правна комисия другия вторник, заяви депутатът от ДБГ Димитър Делчев днес. Ако това не се случи считаме, че в 43-тото НС, това което остава от него, няма реформаторско мнозинство и затова няма смисъл да се правят опити за съставянето на какъвто и да било кабинет в рамките на този парламент, добави Делчев.За ДБГ е неясно извъртането на позицията на "Патриотите" и затова смятат да им кажат, че "те или са част от прокорупционното мнозинство в рамките на този парламент, или ще са част от реформаторското мнозинство". Делчев смята, че в ПФ може да преосмислят позицията си.Със вчерашния знак обществото разбра, че в този парламент има, прокорупционно мнозинство, което успява да спира всеки разумен опит за ефективна борба с корупцията, заяви Делчев.Отлагането на антикорупционния закон за "по-добри времена" е лоша новина, написа във фейсбук профила си лидерът на ДСБ Радан Кънев. "Законът слага добра основа за повече почтеност в политиката. Много от недостатъците му можеха да бъдат изправени между четенията", смята Кънев."Това няма нищо общо с отношенията ни с ДБГ и РБ - ние напуснахме, именно защото знаем, още преди година разбрахме, че на ГЕРБ и ПФ не може да се има доверие по тези теми. И не приемаме тезите "Винаги с ГЕРБ" и "Власт на всяка цена"", написа още Кънев.В моментът третият мандат за съставяне на правителство в рамките на този парламент се намира в ръцете на Реформаторски блок. Това не е възможно да се случи без гласовете на депутатите на ГЕРБ. От думите на председателя на ГЕРБ в парламента Цветан Цветанов се разбра, че преговори с РБ ще има в последния възможен момент, преди мандата да бъде върнат на президента, в неделя или понеделник. а "С уважението, което имаме към РБ, защото нека все пак да отчитаме и това, което направихме за тези две години. Знаете, че в началото, когато се формираше кабинета колко бяха песимистите, че този кабинет изкара толкова дълго време", обясни Цветанов защо въобще има среща, след като от партията му смятат този парламент за изчерпан и настояват за предсрочни избори.


title: Местен политик и две журналистки загинаха при стрелба във Финландия

maintext: Три жени – местен политик и две журналистки, са убити след стрелба пред ресторант град Иматра предаде Ройтерс.Инцидентът е станал около полунощ, след като 23-годишен криминално проявен мъж е стрелял по тях с пушка. Стрелецът е задържан. Мотивите за убийството към момента остават неизвестни."Към момента изглежда, че жертвите са произволно избрани", заяви инспектор от местната полиция на пресконференция по случая.Загиналите са председателката на общинския съвет на Иматра и две журналистки. Градът се намира в южната част на Финландия, близо до границата с Русия.


title: Испания обмисля да върне часовника отпреди времето на Франко

maintext:
Премиерът Мариано Рахой
Фотограф: Andrea Comas
Правителството на Испания ще обсъди дали се откаже от решението на диктатора Франсиско Франко и да се върне към часовото време по Гринуич, съобщи днес министърът на заетостта Мария Фатима Баниес Гарсия, цитирана от Ройтерс.
Първоначално Испания е част от часовата зона по Гринуич, заедно с Великобритания и Португалия. Преди около 70 години обаче Франко премества времето с един час напред, за да бъде страната "в час" със съюзника си - нацистка Германия.
Според поддръжниците на връщането на часовниковата стрелка с един час назад, това ще подобри ниската производителност на труда в Испания и ще даде възможност за по-добро съчетаване на личния и професионалния живот. Заради часовата зона испанците имат по-дълго работно време и приключват работа по-късно от останалите европейци.
Министърът на труда заяви пред парламента, че иска да уеднакви работните часове с останалите европейски страни.
"Искаме работният ни ден да приключва в шест вечерта и за да постигнем това, ще работим за споразумение с представителите на бизнеса и синдикатите", заяви Баниес Гарсия.
Народната партия на премиера Мариано Рахой и по-малката партия "Сиудаданос" ("Гражданите") договориха реформата през август. Основната опозиционна сила - Испанската социалистическа работническа партия - също подкрепи промяната, което засилва вероятността реформата да бъде приета от силно разделения парламент.


description: Последното й състезание беше на 22 март 2015 г., когато спечели гигантския слалом в Мерибел.

title: Анна Фенингер се завръща на пистата след 14-месечно отсъствие

maintext:
Анна Фенингер спечели Световната купа в две поредни години преди контузията
Двукратната носителка на Световната купа в алпийските ски Анна Файт, преди Фенингер, ще направи дългоочакваното си завръщане на пистата на състезанията в Земеринк следващата седмица.27-годишната австрийка не е участвала в състезания от 14 месеца, след като скъса връзки на коляното по време на тренировка през октомври 2015 г. Заради нея пропусна целия минал сезон.Последното състезание на Файт беше на 22 март 2015 г., когато спечели гигантския слалом в Мерибел.Тя ще се завърне отново в гигантски слалом в опит да се завърне на върха в алпийските ски, където беше две поредни години."Чувствам се готова за завръщане", заяви Вайт за сайта на Австрийската ски федерация."Въпреки че съм далеч физически от нивото, на което бях преди контузията, има значителен прогрес в тренировките в последните седмици и вече мога да се върна на пистата", заяви тя."Очаквам с нетърпение този момент. Ще е много специално изживяването да застана на старта след толкова дълго време", добави австрийката.Лара Гут влиза като фаворит в състезанията в Австрия през седмицата, след като спечели четири гигантски слалома през този сезон.


description: Това е постановил днес Кюстендилският окръжен съд, който разглежда делото за конфискация на незаконно придобитото от тях имущество.

title: Вещи лица ще проверяват служебни ли са били пътуванията на братя Галеви

maintext:
Пламен Галев, Ангел Христов - братя Галеви
Фотограф: Асен Тонев
Вещи лица ще проверяват документацията на една от фирмите на Пламен Галев и Ангел Христов, известни като братя Галеви, за истинността на твърденията, че пътуванията им са били служебни командировка. Това е постановил днес Кюстендилският окръжен съд, който разглежда делото за конфискацията на незаконно придобито от дупнишките бизнесмени имущество. За това съобщи пресцентърът на Комисията за отнемане на незаконно придобито имущество (КОНПИ).Органът за конфискация внесе иск в съда преди четири години - за отнемане на имущество от двамата осъдени, техните съпруги и контролираните от тях дружества. Общо става въпрос за имущество за 4 250 189 лв. За всеки от двамата сумата е приблизително половината от посочената.Производството веднъж бе спряно по искане на защитата на Галеви, тъй като се чакаше тълкувателно решение на Върховния касационен съд (ВКС) дали трябва да има връзка между престъпната дейност и придобитото имущество. Върховните магистрати обаче приеха, че такава връзка не е необходима.В началото на май 2012 г. ВКС окончателно призна дупнишките бизнесмени за виновни за организиране на престъпна група, с цел - принуда, изнудвания, извличане на облаги чрез внушаване на страх, като има наложи наказание от по пет години затвор. Делото срещу тях започна през 2009 г. Галеви бяха освободени от ареста срещу парична гаранция от по 50 хил. лв., заради кандидатирането им за депутати на парламентарните избори през 2011 г.След решението на ВКС, те трябваше да бъдат съпроводени до затвора в Бобов дол, но не бяха открити от съдебната охрана. От тогава са обявени за международно издирване с червена бюлетина на ИНТЕРПОЛ.На заседанието по делото за отнемане на незаконното им имущество днес беше приета и поисканата от защитата на Галеви допълнителна задача за оценка на огнестрелните оръжия.Следващото заседание по делото е на 10 април 2017 г.


description: Върховният административен съд е постановил да се извърши повторно преброяване на бюлетините в посочени от Слави Трифонов 44 секции.

title: Цветозар Томов чака извинение от "Шоуто на Слави" след преброяването на бюлетините от референдума

maintext:
Фотограф: Надежда Чипева
Говорителят на Централната избирателна комисия (ЦИК) Цветозар Томов обяви, че очаква извинение от екипа на "Шоуто на Слави" след повторното преброяване на бюлетините от референдума.По-рано днес Върховният административен съд (ВАС) даде ход на второто дело, заведено от Слави Трифонов, за оспорване на резултатите от националното допитване на 6 ноември. Жалбата е подадена срещу обявените от ЦИК резултати.ВАС е допуснал съдебна математико-статистическа експертиза, която следва да се запознае с материалите по делото и протоколите на секционните избирателни комисии, сканирани в сайта на ЦИК. Експертите трябва да се произнесат до 10 дни. Освен това съдът е постановил да се извърши повторно преброяване на бюлетините в посочени от Трифонов 44 секции и да установи има ли грешки и какви в протоколите с резултатите.Томов написа в профила си във "Фейсбук", че е доволен от решението на съда, и допълва, че се надява медиите да отразят резултатите от експертизата."Надявам се също така, ако имат капка човешко достойнство, след като приключи експертизата, г-н Трифонов и хората му да се извинят на ЦИК за глупостите и обидите, с които заляха публичното пространство", завършва Цветозар Томов.


description: След като председателят на Софийския районен съд не спря протеста на съдиите от СРС, мнозинството в Съдийската колегия в извънреден порядък прие оставката му въпреки че е подадено считано от 1 февруари

title: Съдийската колегия извънредно прие оставката на Методи Лалов, за да изпревари писмо от магистрати

maintext:
Методи Лалов - председател на Софийския районен съд
Фотограф: Красимир Юскеселиев
С 8 на 4 гласа и с отказа на Камен Иванов да участва в гласуването поради своето несъгласие с извънредността на предложението, Съдийската колегия прие оставката на председателя на Софийския районен съд (СРС) Методи Лалов, въпреки че е подадена считано от 1 февруари 2017.Против гласуваха Галина Карагьозова, Юлия Ковачева, Соня Найденова и Лозан Панов. Калин Калпакчиев отсъстваше.Това става само три дена след протеста на съдиите от СРС и след като Методи Лалов не изпълни препоръката на представляващия ВСС Димитър Узунов да "не изкарва съдиите" на улицата и да спре протеста, което се разбра от електронната комуникация помежду им, която Лалов огласи, а Узунов не отрече.Потърсен да изрази какво е обяснението му за бързането на мнозинството, Методи Лалов каза пред "Дневник", че съдии от СРС са подготвяли подписка за оттегляне на оставката му. И ако такова писмо беше постъпило във ВСС, е щял да се заформи дебат, който би бил дискредитиращ за мнозинството и затова е трябвало да бъде изпреварен. Само с извънредно приемане на оставката такъв дебат е можел да бъде избягнат.Минути след гласуването Методи Лалов написа на страницата на СРС:"Днес Съдийската колегия на ВСС (чрез мнозинството си) гласува като извънредна точка оставката на съдия Методи Лалов като председател на СРС. Волята на председателя по този въпрос е ясна. Но ВСС показа за пореден път как действа през целия си мандат. Бърза, когато не е нужно, и с месеци и години неглижира решаването на съществени за правосъдието въпроси. Обществото знае това, вижда го за пореден път. Не е въпрос за нечия оставка, въпросът е дали днес същите хора ще решат поне част от проблемите на СРС? Дължат го на съдиите и служителите на най-натоварения съд в България, дължат го на гражданите!След по-малко от година тези хора си отиват. Идва нов шанс или нов тежък петгодишен период."(Очаквайте подробности)


title: БСП поиска спиране на "бърза" процедура за концесия на три плажа

maintext: БСП поиска да бъде прекратена процедурата за отдаване на концесия за срок от 20 години на три плажа - "Бургас-север", къмпинг "Нестинарка" и "Обзор-юг". Мотивите - имало съмнения, че правителството в оставка бърза да я проведе, за да обслужи "нечии икономически интереси". В парламентарната комисия по етика имало и сигнал по въпроса.Според депутата от левицата Атанас Зафиров сроковете по процедурата са съкратени, а датите за обжалването съвпадат с празниците. По думите му било странно, че концесията се стартира през декември, тъй като досега не се бързало и само осем от общо 60 плажа имали нови концесионери.


description: Холивудската звезда от унгарски произход Жа Жа Габор почина от сърдечен удар на 99 години.

title: Холивудската актриса За За Габор почина на 99 години

maintext:
Фотограф: Reuters
Холивудската звезда от унгарски произход За За Габор почина от сърдечен удар на 99 години, предаде БТА, като цитира деветия й съпруг - принц Фредерик фон Анхалт. Той каза, че актрисата е починала в дома си, заобиколена от семейството и приятелите си.Кариерата на Габор започва през 50-те години с филмите "Мулен руж", "Лили", "Орсън Уелс", "Допир до злото".През последните години здравето й е било влошено. През 2002 г. преживяла автомобилна катастрофа, през 2010 г. счупила бедрена кост и след това била оперирана няколко пъти.


description: През изминалата година в затворите са се озовали по-голям брой журналисти откогато и да било през последните три десетилетия, което се дължи предимно на предприетата в Турция кампания на властите след опита за преврат през юли

title: Рекорден брой журналисти са били хвърлени в затвора през 2016 г.

maintext:
Последна промяна в 13:38 на 13 дек 2016, 324 прочитания, 3 коментара
Фотограф: Murad Sezer
Единствената европейска държава в класацията е Черна гора, в която е арестуван един репортер.
Турция е държавата, хвърлила в затвора най-много журналисти, съобщи Комитетът за защита на журналистите, цитиран от "Асошиейтед прес" и БТА.За изминалата година в затворите са се озовали по-голям брой журналисти, откогато и да било през последните три десетилетия, което се дължи предимно на предприетата в Турция кампания на властите след опита за преврат през юли , посочва организацията. Медийната свобода в Турция вече бе под обсада в началото на 2016 г.", отчита комитетът, като добавя, че за два месеца в рамките на извънредното положение , въведено в страната след опита за преврат на 15 юли , правителството на президента Реджеп Тайип Ердоган е задържало над сто журналисти и е закрило над сто медии През 2016 г. общо 259 журналисти са били в затворите по света спрямо 199 по същото време предходната година. Това е най-високият брой, откакто организацията започна да води подробна статистика през 1990 г. Броят не включва репортери, които са изчезнали или са държани като заложници от различни групировки Огромното мнозинство (252 души) са местни журналисти, също така повечето (239) са мъже. Най-разпространеното обвинение е антидържавна дейност, в която са заподозряни 183 души.След Турция, където към 1 декември е имало най-малко 81 журналисти в затвора, в класацията се нареждат Китай с 38 журналисти и Египет с 25. За първи път тази година Иран не е сред петте водещи страни по този показател.


description: Товарните автомобили с тегло над 12 тона няма да се движат по ключовите пътни участъци между 14 и 20 часа.

title: Без камиони по пътищата следобед, за да се облекчи очакваният тежък трафик

maintext:
[Агенция пътна инфраструктура]
Забрана за движението на камиони по магистралите и ключовите пътни артерии в страната. Патрули на КАТ, които да регулират автомобилните потоци и временна организация на движението, с акцент направленията на прибиране на пътуващите. Това са мерките, с които Пътната полиция и Агенция "Пътна инфраструктура" ще се опитат да въведат ред в очаквания интензивен трафик днес.Преди празниците от КАТ обявиха, че днес, както и в другите дни, когато движението ще е най-интензивно, усилията на пътната полиция ще са насочени към регулиране и подпомагане на трафика, не толкова към контрол. В последния от трите почивни дни покрай Коледа, най-сериозни проблеми се очакват по магистрала "Хемус", където има стеснения, заради ремонти на тунели. По традиция сериозно движение ще има и по пътя София – Кулата (Е-79).За улеснение на трафика през Владая и повишаване на пътната безопасност днес от 10 ч. до 20 ч., ще има две ленти за влизащите в София. Алтернативен маршрут на първокласния път през Владая е магистрала "Люлин".Товарните автомобили с тегло над 12 тона няма да се движат по ключовите пътни участъци (виж картата) между 14 и 20 часа.Пътищата в по-голямата част от страната са мокри, на места има и снеговалежи. Възможни са заледявания.От пътната агенция призовават шофьорите да тръгват на път с автомобили подготвени за зимни условия, да карат внимателно и със съобразена скорост, да не предприемат резки маневри и да спазват въведените ограничения, пътната сигнализация и указанията на "Пътна полиция".Всички граждани и транспортни фирми могат да получават информация за актуалната пътна обстановка на интернет страницата на АПИ – www.api.bg , lima.api.bg и по всяко време от денонощието на тел. 0700 130 20 в АПИ.


description: На последното за годината заседание Министерският съвет одобри 15 млн. лв. за извършване на ремонтни дейности в болнични помещения към болница "Лозенец", както и за доставка на медицинска техника и оборудване за нуждите на болницата, съобщи правителствената пресслужба.

title: Кабинетът разпредели над 20 млн. лв. на последното заседание за 2016 г.

maintext:
Фотограф: Анелия Николова
На последното за годината заседание Министерският съвет одобри. за извършване на ремонтни дейности в болнични помещения към болница "Лозенец", както и за доставка на медицинска техника и оборудване за нуждите на болницата, съобщи правителствената пресслужба.Кабинетът в оставка одобри и допълнителни разходи по бюджета на Националната служба за охрана в размер наза изплащане на обезщетения при освобождаване от военна служба.Предвидени са. по бюджетите на общини за инфраструктурни проекти. Дейностите са свързани приоритетно с ремонт на общинска улична мрежа и транспортна инфраструктура, гласи прессъобщението.Средствата се осигуряват чрез преструктуриране на разходите по централния бюджет за 2016 г. и за сметка на предвидените средства по централния бюджет за 2016 г.Кабинетът отпусна допълнителнипо бюджета на Националния компенсационен жилищен фонд, като общият им размер за годината достига 29.5 млн. лв. Преди две седмици правителството предостави други 5 млн. лв. на фонда.С парите ще бъдат изплатени част от натрупаните задължения за левови компенсации на граждани, притежаващи многогодишни жилищно-спестовни влогове и включени в окончателни списъци при общините, след придобиване на жилища или започнали изграждането на такива.Министерският съвет одобри вътрешнокомпенсирани промени и по бюджета на Министерството на регионалното развитие и благоустройството. Чрез тях се осигуряватза изпълнение на целите по "Политика за поддържане, модернизация и изграждане на техническата инфраструктура.Министерството на правосъдието получиза поддръжка на местата за лишаване от свобода.


title: Близък до Тръмп предизвика скандал, след като пожела за Нова година Обама да почине

maintext:
Доналд Тръмп засега не коментира изказването
Американски бизнесмен, съпредседател на предизборния щаб в Ню Йорк на бъдещия президент на САЩ Доналд Тръмп, предизвика скандал в страната, като си пожела настоящият държавен глава Барак Обама да почине през следващата година, предаде БТА.
П
опитан от нюйоркския седмичник "Артвойс" какво иска да се случи през 2017 г., Карл Паладино изрази надежда Обама да се зарази с болестта луда крава и да почине.
Паладино, който е бил кандидат на републиканците за губернатор на Ню Йорк през 2010 г., освен това пожела първата дама Мишел Обама да "изчезне" догодина. Той изрази надежда съпругата на американския президент да "стане отново мъж и да бъде пусната на свобода в шубраците в Зимбабве, за да си живее уютно в една пещера с горилата Макси".
Изказването на Паладино бързо "възпламени" социалните мрежи, където се появиха остри реакции.
Губернаторът на Ню Йорк, демократът Андрю Куомо, който победи близкия съюзник на Тръмп на изборите през 2010 г., определи коментарите му като "расистки, грозни и осъдителни". Паладино и преди е правил расистки и скандални изказвания, които не отговарят на чувствата и мненията на нито един истински нюйоркчанин, заяви Куомо.
Самият Тръмп не коментира случая, но негов говорител определи изявлението като осъдително и допълни, че то няма място в обществената риторика.
Впоследствие
Паладино публикува открито писмо, в което твърди, че в думите му "няма нищо расистко". Предприемачът от Бъфало не пропусна да се заяде отново с Барак и Мишел Обама, наричайки президента "страхливец" и приканвайки първата дама на САЩ да "отиде някъде, където ще бъде щастлива".


description: В компанията описват цвета на 2017г. така - жълто-зелен нюанс, който ни напомня на първите дни на пролетта.

title: Пролетно зелено е цветът на 2017г. според Pantone

maintext:
В каталога на компанията, базирана в Карлщат, щата Ню Джърси, този цвят е обозначен като Pantone 15-0343.
В коментарите какво ще е определящо за предстоящата 2017г. често ще чувате отговори като "Тръмп", "популизмът", "гняв и разделение" и едва ли сред тях ще е думата "зелено".
Pantone, догодина много по-често ще виждаме зелено.
Според специалистите на "водещата в света компания по въпросите на цветовете" не става дума просто за зелено, а за зеленикаво. Те описват цвета на 2017г. така - жълто-зелен нюанс, който ни напомня на първите дни на пролетта.
Pantone определят доминиращият цвят за следващата година като следят тенденции в модата, дизайна, автомобилите и различни потребителски стоки. Компанията не продава продукти, свързани с цветовия избор, нито дава лиценз на други да продлагат нещо "в Цвета на годината", което в определена степен означава, че няма и начин да се измери наистина ли прогнозата се е сбъднала.
Но бизнесът подхваща подобни съобщения и ги превръща в маркетингов трик за привличане на клиенти, което пък превръща Цвета на годината в "самосбъднало се пророчество", коментира "Ню Йорк таймс".
Ейсман обяснява, че контретно този цвят може да означава за хората много повече неща, защото в него има не само жълто и синьо, но и някакво излъчване за топлина и хладина едновременно. "Това е сложен брак между цветовете."
Mercedes-AMG GT Roadster се появи на автоизложение в тревисто зелено.
Но ако се доверявате на преценката на Института за цветовете на компания"Знаем в какъв свят живеем - много напрегнат и много стресиран. Това е цветът на надеждата и връзката ни с природата", разказва Лийтрис Ейсман, изпълнителен директор на института. "Той ни говори за думи като възраждане, освежаване, съживяване, подновяване. Всяка пролет влизаме в нов цикъл на природата и кълновете излизат от земята. Това е потвърждение, че животът се завръща и тепърва ще процъфтява."От института казват, че в 9-те месеца на селекция, разбира се, има силно субективни впечатления и повече интуиция, отколкото наука. Но неговите представители работят и със статистически данни от цял свят, които оформят определена тенденция.В случая с новия цвят, например, те забелязали още в края на 2014г. появата на модните подиуми на растително зелено, после обърнали внимание, че технологичните компании започват да боядисват в зелено офиси и продукти, дори нов"Има една японска концепция за "къпане в гората", според която, ако си стресиран, едно от най-добрите неща, които можеш да направиш, е да се разходиш в гората. Ако не можете да го сторите, вкарайте зеленото в житейската си среда, облечето го, боядисайте си нещо вкъщи, сложете нещо свежо на бюрото си", съветва Ейсман.Ето кои ще са доминиращите цветове в модата през пролетта на 2017г:


title: Десетимата финалисти за Спортист на годината бяха обявени

maintext:
Големият фаворит за отличието е Мирела Демирева
[LAP.bg]
Организаторите на ежегодната класация за Спортист на годината обявиха кои са десетте финалисти в надпреварата.Церемонията по награждаването ще се проведе на 20 декември от 20.00 часа в НДК, а на нея ще бъдат обявени още победителите в категориите за отбор, спортист с увреждания и треньор на годината. Нейни водещи пък ще бъдат Владимир Николов и Ивет Лалова.В анкетата своя вот дадоха 154 действащи спортни журналисти от общо 51 електронни и печатни медии.Днес бе публикува списъкът с десетте финалисти по азбучен ред. Очаквано сред тях попадат сребърната медалистка от олимпийските игри в Рио Мирела Демирева, както и Елица Янкова, която спечели бронз в борбата.В десетката са още спринтьорката Ивет Лалова, боксьорите Станимира Петрова и Кубрат Пулев, тенисистите Цветана Пиронкова и Григор Димитров, носителят на Световната купа по сноуборд Радослав Янков, алпинистът Боян Петров, който тази година изкачи три осемхилядника, както и баскетболистът Александър Везенков, единствен представител на колективен спорт.Първото място при отборите ще бъде определено между ансамбъла по художествена гимнастика, националния отбор по хандбал за жени, футболния "Лудогорец" и мъжкия национален отбор по волейбол.В категорията "Спортист с увреждания" кандидатите са само двама - Денислав Коджабашев (тенис на маса) и Ружди Ружди (лека атлетика).


title: Близо 2000 души са получили помощ от Планинската спасителна служба през тази година

maintext:
Кадър от архива
Фотограф: Юлия Лазарова
"Близо 600 достойни мъже всяка година, рискувайки често пъти живота си, са в планините да спасяват човешки живот. Това са нашите спасители. Разделени на 33 отряда с 23 обучени кучета и добре екипирани. Този сезон е много добре подсигурен с много добри професионалисти. Искам да ви уверя, че ако отидете в планината и не дай си Боже се случи нещо, можете да разчитате на БЧК и респективно на Планинската спасителна служба (ПСС)", допълни председателя на БЧК Христо Григоров,
Председателят на ПСС Веселин Ганчев обяви, че зимния сезон в Банско вече е открит, а тази събота и неделя предстои откриване също и в Пампорово, Боровец и Витоша. "Надяваме се на много сняг, тъй като последните няколко години имаше липса и всичко се компенсираше с изкуствен сняг, където травматизмът е по-голям", пожела си той Ганчев.
На общо 1977 души е била оказана помощ от екипите на Планинската спасителна служба за 2016 г., от тях спасените са 1899. През годината е имало 78 спасителни акции, най-вече по високите части на планините. Такива са обобщените данни за дейността на ПСС за отиващата си година, които бяха съобщени днес от директорите на службата и на Българския червен кръст, цитирани от Агенция "Фокус"."Данните се движат в нормалните за работата на ПСС през годините. Имаме 1977 случаи на оказана помощ. Основните случаи на оказана помощ са на ски пистите, защото там има струпване на много хора - спасени са 1899 души", заяви изпълнителният директор на Планинската спасителна служба Радко Марков. По думите му всяка акция е трудоемка за организиране заради големия ресурс от хора, както и за осигуряване по отношение на материалната база, защото например често пъти се използват специални екипировки и машини като моторни шейни.


title: Ганчев е дал 20 дни на феновете да решат за Сираков, планът му включва и Херо

maintext:
Фотограф: Юлия Лазарова
Собственикът на ЦСКА Гриша Ганчев е дал срок от около 20 дни на привържениците, за да помислят дали биха приели Наско Сираков за ръководител в клуба В четвъртък вечерта бизнесменът се е срещнал с представители на по-големите фенклубове и е представил идеята си, научи "Дневник" от свои източници.Ганчев обяснил пред запалянковците, че Сираков е единственият, който може да защити интересите на ЦСКА в БФС."Той иска да проучи настроенията, защото сме ставали свидетели на всякакви неща и целта е да не се стига до излишно напрежение", обяви пред "Дневник" човек, близък до клуба.Според друг източник в плановете на Ганчев влиза и привличането на Димитър Димитров-Херо за треньор.Специалистът постигна успехи с "Иртиш" в Казахстан, като изведе отбора до бронзовите медали и стана втори в класацията за най-добър треньор Наскоро Димитров каза, че ако бъде поканен за треньор в "Левски", би отказал


title: Комшиите са си като нас

maintext:
Гордо паркирал румънски гражданин на "Царевец"
Тази снимка е публикувана като част от съвместен проект между "Дневник" и приложението "Гражданите" за намаляване на нарушенията по пътищата.
Фотограф: Гражданите


title: Фотогалерия: Американски индианци празнуват след спрения строеж на петролопровод

maintext:
1/16 снимки в галерията Новината, че федералните власти няма да дадат разрешение за довършване на петролопроводода Dakota Access, стана причина за празненство в палатковия лагер на индианци и природозащитници, които от месеци протестират срещу преноса на петрол под езерото Оахи и близо до свещени земи на сиуксите. Американският армейски инженерен корпус (федералната агенция, която отговаря за големи инженерни проекти в страната или USACE) реши да не дава разрешение той да мине оттам, макар голяма част от него вече да е изградена. Проектът е на стойност 3.7 млрд. долара и трябваше да пренася петрол от Северна Дакота до Илинойс. Той е дело на Energy Transfer Partners. Местните сиукски племена и техни поддръжници обаче се възпротивиха на плановете, защото смятат, че това е заплаха за водния резерв на региона и свещената земя на индианците. През уикенда към тях се присъединиха близо 2000 американски ветерани. Радостта на протестиращите обаче може да е прибързана, тъй като избраният за президент Доналд Тръмп одобрява проекта, напомня агенция "Ройтерс". Той може да отмени решението на държавните инженери.
Фотограф: Lucas Jackson


title: Шефът на самолетната компания е задържан за катастрофата на "Шапекоенсе"

maintext:
При трагедията загинаха 71 души
Властите на Боливия са задържали изпълнителния директор на авиокомпанията LaMia, собственик на самолета, който катастрофира в Колумбия.На борда бе бразилският футболен отбор "Шапекоенсе", щаба му, както и журналисти и фенове. От всички 77 души на борда оцеляха само шестима.Директорът на базираната в Боливия самолетна компания - Густаво Варгас, е бил арестуван заедно с още двама свои служители и ще прекара осем часа в офиса на местния прокурор. Там те ще бъдат разпитани, след което властите ще преценят дали трябва да бъдат вкарани в затвора до изясняване на проблема."Съвсем спокойно това може да се превърне в дело за масово убийство", категоричен бе главният прокурор на Боливия генерал Рамиро Гереро.По последна информация самолетът е катастрофирал заради изразходване на горивото, което предизвика въпросите кой е отговорен за това и защо въобще екипажът е излетял при тези условия.По-рано Боливия се обърна към бразилските власти с искане да икстрадират Селия Кастедо, която е отговаряла за контрола на въздушния трафик по време на трагедията. Тя е пристигнала в Бразилия, за да даде показания по случая, но е използвала възможността да поиска политическо убежище, след като бе обвинена в родината си в "престъпна небрежност".В интервю за бразилска телевизия тя заяви, че е предупредила екипа на самолета за рисковете от толкова дълъг полет и е направила всичко възможно да се избегнат инциденти.Боливийските власти отнеха лиценза на LaMia и назначиха ново ръководство на въздушния транспорт, за да осигурят прозрачност на текущото разследване.


title: Парламентът във Варшава е блокиран от многохиляден протест за свобода на медиите

maintext: Протест срещу ограничаване свободата на медиите в Полша започна от парламентарната трибуна и се разрасна до многохилядна демонстрация във Варшава и блокиране на парламента. На фасадата на сградата с лазер се изписва "Свободни медии. Свободна Полша".Около 1 часа след полунощ всички изходи на сградата бяха препречени от протестиращи. Вратите се охраняват от стотина полицаи, но те бяха обкръжени от множеството, което скандира, че блокадата няма да бъде свалена и призовават ръководителят на управляващата партия Право и справедливост да излезе при тях.Според тях парламентът се опитва незаконно да приеме проектобюджета за 2017г.По-рано през деня три опозиционни партии обвиниха председателя на парламента, че нарушава Конституцията, след като той премести ключов вот за бюджета извън пленарната зала и забрани на медиите да записват гласуването.Събитията започнаха, когато депутатът Михал Шчерба от центрастката Гражданска платформа зае парламентарната трибуна с плакат "Свободни медии" и бе изключен от заседанието и гласуването от председателя Марек Кучински от управляващата партия.Тогава и други депутати от опозицията застанаха на подиума със скандирания "Свободни медии!" и "Не на цензурата!""Ройтерс" коментира, че това е първият подобен протест поне от десетилетие насам.След като парализата в работата на парламента продължи няколко часа, Ярослав Качински, лидерът на "Право и свпаведливост", каза на репортери, че за участващите ще има последици. "Няма да позволим да ни тероризират. Категорично ще прокараме бюджета", добави той.Правилата, предложени от ръководството на Сейма (долната камара на парламента), ще оставят от началото на 2017г. само 5 телевизии справо да правят записи на заседанията и ще ограничат броя на журналистите, които се допускат в сградата.В петък най-големите независими новинарски медии в Полша направиха съвместно изявление, в което кават, че "това ограничение преди всичко удря не журналистите, а правото на гражданите да са напълно информирани какво правят хората, избрани от тях в парламента".Администрацията на Сейма отвръща, че предложението било частично вдъхновено от регулациите за медиите в Европейския парламент и парламентите на други държави.Според документа тази година са издадени 300 постоянни и 200 временни акредитации за журналисти, а когато има заседания се издават до 300 пропуска на ден. "Промените не само ще увеличат сигурността и професионализма на журналисти и политици, но и ще подобрят имиджа на Сейма и Сената", допълва текстът на предложението."Полският парламент винаги е бил широко отворен за журналистите от 27 години насам. Това служи на полската демокрация, служи на това да се задават неудобни въпроси", каза Владислав Косиняк-Камиш, лидер на опозиционната Селска партия. "Сега ще излиза само едно послание и това не е добре за общественото мнение."


title: Шестима тенисисти в Испания са арестувани за уреждане на мачове

maintext:
Испанските власти арестуваха 34 души, сред които шестима тенисисти, за уреждане на тенис мачове от нискоразредни турнири в Испания и Португалия.
От полицията разкриха, че има доказателства за манипулиране на резултати от "Фючърс" и "Чалънджър" турнири на Иберийския полуостров в последните месеци.
Властите не съобщиха имената на арестуваните тенисисти, но уточниха, че те се намират на местата между 800 и 1200 в световната ранглиста.
Доказателствата са за уредени мачове на 17 мъжки турнири в пет града, сред които Мадрид, Севиля и Порто.
Тенисистите получавали по 1000 долара на мач, като в някои случаи играчите трябвало да загубят конкретно разиграване или гейм.


description: "Монтана" и "Верея" завършиха 1:1 в първия мач от последния кръг от есенния дял българското футболно първенство.

title: Гол фантом и равенство дадоха старт на последния есенен кръг в Първа лига

maintext:
Двата отбора не успяха да се преборят за победата на тежкия терен в Ловеч
[LAP.bg]
"Верея" приключи есенния дял на първенството с 23 точки от 19 мача, а "Монтана" с девет точки от 18 мача
[LAP.bg]
Тимът, воден от Атанас Джамбазки, прекъсна серията от четири поредни мача без победа
[LAP.bg]
"Монтана" и "Верея" завършиха 1:1 в първия мач от последния кръг от есенния дял на българското футболно първенство.Двубоят беше белязан от гол фантом на Георги Ангелов, който беше отсъден от допълнителния асистент зад вратата Николай Йорданов. С него старозагорци откриха резултата още в шестата минута, а седем преди почивката тимът от Монтана изравни чрез Атанас Илиев.Въпреки че вратарят на "Монтана" Христо Иванов успя да избие удара на Ангелов, преди дори половината от топката да е преминала голлинията, Йорданов сигнализира на главния съдия Драгомир Драганов да посочи центъра.На тежкия терен в Ловеч, който едва беше почистен от снега, за да може срещата да се проведе, добрите атаки и чистите голови положения бяха рядкост."Монтана" обаче реагира бързо на получения гол, пренесе играта в половината на "Верея" и беше близо до изравняването в 18-ата минута. Даниел Генов достави отлично центриране в наказателното поле, а Сергей Георгиев се измъкна зад защитата и стреля от воле. Иван Караджов обаче спаси.Символичните домакините продължиха да настояват с центриранията в наказателното поле на "Верея" и в крайна сметка това даде резултат в 38-ата минута. Костадин Дяков намери Атанас Илиев, който надскочи двама бранители и отблизо прати топката в мрежата с глава. Този гол сложи край на головата суша на "Монтана", която продължи повече от 300 минути.През второто полувреме темпото на игра спадна още повече. "Монтана" все пак продължи да бъде по-активният отбор и можеше да стигне до обрат. Васил Калоянов обаче пропусна добра възможност в 65-ата минута, останал сам в наказателното поле."Верея" доигра срещата в намален състав, след като в 78-ата минута Илиас Хасани получи втори жълт картон. Това обаче не доведе до промяна на резултата."Монтана" прекъсна серията си от четири поредни загуби в Първа лига, но остава твърдо на последното 14-о място. Тимът от Северозапада събра девет точки и изостава с шест от заемащия 13-ата позиция "Нефтохимик". "Верея" е седми с 23 точки.


title: Фотогалерия: Голямата европейска вечер на "Лудогорец" на "Парк де Пренс"

maintext:
1/20 снимки в галерията "Лудогорец" изпусна да спечели най-престижната победа в историята си, но постигна целта си и си гарантира европейско участие напролет след равенство 2:2 с "Пари Сен Жермен". Точката в Париж осигури на българския шампион третата позиция в група А на Шампионската лига и място в директните елиминации на Лига Европа.
"Лудогорец" е първият български отбор с подобно постижение. При предишното си участие през 2015 г. разградчани записаха победа и събраха четири точки, но останаха на последно място. При дебюта на български отбор в Шампионската лига през 2006 г. "Левски" също остана последен, като загуби и шестте си мача.


description: "Издръжката на тези два клуба - "Левски" и ЦСКА, не е като в някои нормални клубове. Тук има различни интереси, на които трябва да се устоява. Мисля, че "Левски" направиха правилен избор със Спас Русев", каза Ганчев.

title: "Лудогорец" има подизпълнители и сигурни 24 точки в първенството, смята Ганчев

maintext:
Гриша Ганчев смята, че няма как Спас Русев да е подставено лице като собственик на "Левски"
Фотограф: Юлия Лазарова
окей
"Левски"
Какво е това подставено лице, което да ходи и да харчи по десетина милиона на година? Не е сериозно това.
Първо, той е много умен като човек. Много тактичен човек. Но за нас е по-добре така. Аз мисля, че "Левски" загуби силен треньор. Не знам как виждат те нещата, но не ме и интересува. Техният отбор не ме вълнува. Въпросът е, че нашият отбор не е силен в момента."
Шампионът "Лудогорец" има "подизпълнители" в първенството, от които си осигурява поне по 24 безпроблемни точки на сезон. Това заяви собственикът на ЦСКА и член на изпълнителния комитет на БФС Гриша Ганчев, макар и да не назова по име разградския клуб."Както виждате, ние не играем като някои отбори с подизпълнители, ние играем честно. "Подизпълнители" значи, че преди да почнеш шампионата, си имаш едни 30 точки примерно... По мои сметки между 24 и 30 точки, за които разхождаш фланелката", каза Ганчев пред "Диема спорт".На въпрос дали визира "Лудогорец", бизнесменът отговори" "Не, просто така си говоря.""(За ЦСКА) Във всеки мач може да стане белята. Виждате в Испания какво се случи – тим от третата дивизия направи равен с "Барселона". Това е футболът, заради това е интересен и хиляди ходят да го гледат. Тук могат да се случват такива неща, ако всичко е феърплей и еОт това, което виждам, двата гранда (ЦСКА и) играят по правилата", добави Ганчев.В интервюто бизнесменът посочи, че има мисия в ЦСКА, която трябва да довърши Той заяви, че вратарят на "Лудогорец" Владислав Стоянов е привърженик на ЦСКА от малък и, стига да е удовлетворен от условията. Договорът му изтича следващото лято и след месец ще е свободен да преговаря с всеки клуб.Ганчев не вярва на подозренията, че Спас Русев е "подставено лице" като собственик на "Левски". "Спас Русев е много добър бизнесмен, почтен човек за мен. Аз мисля, че той ще се справи и ще подсигури необходимите средства, които им трябват. Издръжката на тези два клуба - "Левски" и ЦСКА, не е като в някои нормални клубове.Мисля, че "Левски" направиха правилен избор, не знам... Аз му пожелавам успех, дано да се справи."Той добави, че за ЦСКА е по-добре, че Люпко Петрович вече не е треньор на сините. "


description: Анализът е от Седмичния бюлетин на Института за пазарна икономика.

title: Разходите за образование се увеличават без особен ефект за качеството му

maintext:
осигуряване на достъп до образование и обучение;
насърчаване на иновациите и научно-развойната дейност с цел изграждане на икономика, основана на знанието;
разработване и изпълнение на стратегия за учене през целия живот;
транснационално и междурегионално сътрудничество.
Анализът е от С едмичния бюлетин на Института за пазарна икономика. Като продължение на поредицата от статии за изпълнението на консолидирания бюджет в периода 2008-2015 г., която ИПИ публикува от средата на октомври, тази седмица фокусът е върху разходите за образование.Въпреки натрапчивия рефрен, че средствата за образование са много малко, това е разходна функция, която бележи едно от най-големите увеличения в периода 2009-2015 г., макар и сравнително неравномерно. Така например за разглежданите осем години разходите за образование се увеличават с 43% или близо 940 млн. лв., като през 2015 г. достигат около 3,1 млрд. лв. Това обаче се дължи на огромното им увеличение през 2008 г. в размер на около 590 млн. лв., а през останалите години се наблюдават и понижения.Като дял от бюджетните разходи те възлизат на около 10% през по-голямата част от разглеждания период, като през 2008-2009 г. достигат 11%, а през 2015 г. се свиват до 9%. Това е и другата заблуда около този сектор – въпреки че всяко правителство твърди, че образованието е сред водещите приоритети, предвидените средства като дял от бюджета са почти постоянни. Т.е разходите за други функции се увеличават по-бързо, което навежда на мисълта, че те са и по-важен приоритет за управляващите.Ситуацията е малко по-различна, ако бюджетът за образование се съотнесе към БВП на страната. Такова сравнение показва, че отношението расте до 2009 г., когато достига близо 3,9% от БВП, след което се наблюдават две години на спад по време на усилията на правителството за фискална консолидация. В периода 2012-2014 г. отново се отчита ръст и тези разходи надминават 3,9% от БВП. През 2015 г. съотношението отстъпва до 3,5%.Източник: МФ, собствени изчисленияДокато понижението на разходите за образование през 2010-2011 г. се обяснява със стремежа за фискална консолидация, то понижението им през 2015 г. буди изненада. Това се дължи почти изцяло на спада на средствата по европейски програми, а голямата част от тях са насочени към:Целта на оперативна програма "Развитие на човешките ресурси" е "увеличено инвестиране в човешкия капитал чрез по-добро и по-достъпно образование за преодоляване на проблема с ограничения достъп до пазара на труда поради липса на умения или поради неадекватност на уменията на хората". Предвид състоянието на пазара на труда и нарастващия недостиг на квалифицирани работници, едва ли може да се каже, че програмата е била особено успешна, което означава, че загубата на тези средства едва ли ще окаже негативно влияние върху пазар на труда.И ако спадът на разходите за образование през 2015 г. се обяснява основно с по-малко европейски средства, то резкият им скок през 2008 г. се дължи на провеждане на реформи. Така например, тогава се въвеждат делегирани бюджети за училищата, които са съпроводени с ръст на разходните стандарти с 24%. Заедно с това в края на 2007 г. се увеличават заплатите в сектора с 18%, а от началото на 2008 г. те се дерегулират. Отпуснати са и допълнителни средства за компенсиране на нетния доход от въвеждане на пропорционално подоходно облагане, както и за прилагане на Национална програма "Диференцирано плащане".Структурата на разходите в образованието също се променя значително през годините. Така например делът на разходите за ВУЗ се увеличава с около 4 пр.п., а разходите за детски градини нарастват с 2 пр.п., докато този на общообразователните училища се увеличава само с 1 пр.п. В същото време разходите за професионалните училища и паралелки намаляват заради по-ниски интерес към тях.Източник: МФ, НСИ, собствени изчисленияНезависимо от постоянно увеличаващите се разходи и насочването на повече средства към средното и висшето образование, ефектите от тези разходи не се виждат. Както вече писахме резултатите от висшето образование са далеч от желаното, а реформите при финансирането му не просто буксуват, а понякога са дори стъпка назад. Не е много по-различна ситуацията при средното образование, както се вижда от резултатите от международната класация PISA 2015 . И докато при нея резултатите поне се покачват, макар и позицията ни в световната класация да спада заради по-голям напредък на останалите страни, то резултатите от матурите (които ще коментираме следващата седмица) се влошават през всяка следваща година. Започналата реформа в образованието (както в средното, така и във висшето) може би ще даде резултати, но те няма да са видими в непосредствено бъдеще, а пазарът на труда вече боксува при рекордна липса на подходяща работна сила.Трудно може да се каже, че финансовият ресурс в образователната система е недостатъчен, но ясно се вижда как средствата не се използват по най-добрия начин. Ако тази тенденция продължи, пълният ефект от негативните резултати от нея ще стане ясен след години, когато реформирането на системата ще е още по-трудно и още по-скъпо.


title: България не бива да е враг на Русия, казва Румен Радев в интервю за в. "Монд"

maintext:
Фотограф: Надежда Чипева
България не бива да е враг на Русия, под това заглавие френският вестник "Монд" публикува интервю с новоизбрания президент Румен Радев, предаде БНТ. На въпрос какво ще се промени в отношенията на България с ЕС и НАТО Радев отговаря, че страната ни е лоялен член и на двата съюза, и че в това не бива да има никакво съмнение."Искаме да се утвърдим като най-надежден партньор в НАТО. Но това не означава, че България трябва да бъде враг на Русия, с която имаме важни икономически интереси", посочва новоизбраният президент. На въпрос защо е за вдигане на санкциите срещу Русия, той отговаря, че те вредят и на евросъюза и че за крехка икономика като българската последиците са проблем.


description: До късните часове на Бъдни вечер спасители вадеха хората от кабинките. Операцията е била затруднена заради студа и силния вятър.

title: Над 150 туристи бяха спасени след 6 часа в блокирал лифт в Северна Италия

maintext:
Архив
Над 150 туристи в Италия прекараха Бъдни вечер блокирани в лифт.Пострадали няма, като всички хора са били спасени в 23.15 часа местно време на 24 декември, след продължила 6 часа операция, съобщава БТА.Общо 157 туристи са били блокирани заради силен вятър в 12-местните кабинки на лифта, на между 15 и 30 метра над земята, в ски курорта Червиния в Североизточна Италия. В операцията по спасяването им се включиха 150 души.Спасителите прониквали в кабинките през отвори на покривите им, за да свалят хората на земята. Акцията бе затруднена от силния вятър и от ниските температури.


title: Бакалия без каси и опашки - това вече е реалност в Сиатъл (видео)

maintext:
Част от храните ще се приготвят в кухня на място в магазина.
Влизаш в супермаркета, взимаш каквото ти е харесало и излизаш, без да чакаш на опашка пред касата, защото каса няма.Така изглежда магазинът Amazon Go на известната компания за онлайн търговия, който бе демонстриран в Сиатъл, щата Вашингтон, и ще отвори врати в началото на 2017 г.Не е ясно какви са плановете на американците за развиване на този експеримент в реална търговска мрежа. Но това е поредната демонстрация как с приложения за смартфони и други технологии може да се улесни пазаруването и да се ликвидира професията на касиерката.В случая става дума за вече опаковани продукти и готови храни и най-вероятно компанията първо ще събере информация как реагират клиентите, преди постепенно да разшири Amazon Go и по други места.Друг от близките по характер експерименти, който скоро ще заработи в Сиатъл, е да се поръчват онлайн продуктите, но да се взимат от реални магазини между 15 минути и 2 часа след поръчката.За целта е достатъчно да се паркира с колата на определено място и покупките се доставят на водача или той лично влиза да си ги прибере. Има и възможност на пункта за доставки да се влезе и пазарува от монтирани таблети.Този подход се възприема и като признание, че клиентите не искат всичко да се пазарува онлайн, а имат нужда от физически контакт със стоките и личен избор.Поради същата причина Amazon отвори преди повече от година книжарница в мол в Сиатъл, след това добави още две в Сан Диего и Портланд, щата Орегон, а планира такива и за Чикаго и Бостън.Засега на тези места ще се извършва нищожна част от търговията на компанията, която за тази година се очаква да достигне 135 милиарда долара.Но преди да заработи "бакалията без каси" в Сиатъл, от Amazon мълчат относно подробностите как точно ще се пазарува, как ще се защитят от кражби на стоки и дали служители ще проверяват за лична карта при купуване на алкохол.


title: Продажбите на винетките за следващата година започват днес

maintext:
Фотограф: Юлия Лазарова
Продажбите на винетките за 2017 година започват днес, съобщиха от Агенция "Пътна инфраструктура". Цените на всички видови стикери са непроменени.При закупуването им шофьорите трябва да изискват касова бележка с вписан регистрационен номер на превозното средство, която е нужно да се пази. Винетки ще се продават в над 2500 разпространителски пункта. От тях 372 са с денонощен режим на работа.В разпространителската мрежа ще има над 2 млн. винетки, от които 860 хил. бр. са годишни за леки автомобили. До края на януари в пунктовете ще има около 4.8 млн. винетки от различните видове и за различните категории превозни средства.Годишната винетка за леки автомобили е 97 лв., месечната – 30 лв., а седмичната - 15 лв. До 31 декември ще има паралелна продажба на винетки за 2016 г. и 2017 г.Това означава, че ако потребител закупи седмична или месечна винетка за 2016 г, например на 31 декември, тя ще бъде валидизирана от дата 31 декември и ще бъде валидна през следвищите седем дни или един календарен месец. Годишните стикери за 2016 г. за всички видове превозни средства са валидни до 31 януари 2017 г.


description: "Мисля, че медиите трябва да бъдат много чисти, много прозрачни и да не се поддават - без да се обиждате - на болестта на копрофилията, т.е. винаги да искат да пишат за скандали, да отразяват отвратителни неща, дори те наистина да са се случили."Папа Франциск

title: Цитат на деня: Медиите да не се занимават с копрофилия и дезинформация

maintext:
"Мисля, че медиите трябва да бъдат много чисти, много прозрачни и да не се поддават - без да се обиждате - на болестта на копрофилията, т.е. винаги да искат да пишат за скандали, да отразяват отвратителни неща, дори те наистина да са се случили."
Това заяви папа Франциск в отговор на въпрос какво мисли за правилното използване на медиите.
В отговора си той използва латинската дума, която буквално означава "харесване на изпражнения". След което продължи: "И тъй като хората са склонни да се поддават на копрофагия ("консумиране на изпражнения"), могат да бъдат нанесени много щети."
"Ройтерс" коментира, че цитатите са от дадено на испански интервю на Светия отец за белгийския католически седмичник "Терцио" (Tertio) и че това е най-острият език, който роденият в Аржентина папа е използвал някога по адрес на медиите.
Франциск казва още, че разпространяването на дезинформация е "вероятно най-голямата вреда, която медиите могат да сторят". Грях е да се използват медиите не за да бъде образовано обществото, а за охулване и очерняне на хората, особено в политиката, допълни той.
Най-големите щети медиите нанасят с разпространяването на дезинформация, тъй като "тя насочва общественото мнение само в една посока и пропуска друга част от истината", обясни още папата.


description: Това съобщи директорът на Регионалната инспекция по Околната среда и водите в Шумен Евелина Шишманова пред БНР.

title: Не е отчетено замърсяване на въздуха при Хитрино

maintext:
Фотограф: shum.bg [shum.bg]
Няма замърсяване на въздуха в района на тежкия инцидент в село Хитрино , съобщи пред БНР директорът на Регионалната инспекция по Околната среда и водите в Шумен Евелина Шишманова."Имаме вече първите резултати. Няма нито един показател, който да е извън нормите. Всичко е в нормите", каза Шишманова. Тя посочи, че замерванията са направени с аварийната станция, но се очаква на мястото да бъде разположена и станция от Варна, която ще остане в Хитрино, докато е необходимо."Няма прахови частици, няма нищо, което е извън нормите. Всичко е в нормите в момента. Продължаваме да мерим", посочи Шишманова.


title: Етнографският музей ще научи децата как да си направят сурвачка и коледен обреден хляб

maintext:
За образователния център
Събитията за деца са част от кампанията "Опознай традициите, за да обикнеш народа си!" за набиране на средства за изграждане на постоянен и модерен Образователен център в музея. В него малки и големи посетители ще могат да се докоснат до традиционни български занаяти и обредни практики, а учениците ще имат възможността да го посещават като част от обучението им по няколко дисциплини от образователната програма в училище.
Необходими са 100 000 лева за ремонт на три от залите в сградата на музея и закупуване на оборудване – грънчарско колело и пещ, фурна за изпичане на обредни хлябове и ястия, тъкачен стан, мултимедия, интерактивни табла и други нужни пособия. Открит е дарителски DMS номер, чрез който всеки може да подкрепи създаването на Образователния център с 1 лев, като изпрати SMS на номер 17 777 с текст "DMS MUZEY".
На 16 и 17 декември в Националния етнографски музей ще се проведат традиционните Коледни ателиета. Тази година събитието, сред медийните партньори на което е "Детски Дневник", е част от фондонабиращата кампания "Опознай традициите, за да обикнеш народа си!" за създаване на постоянен модерен Образователен център в музея.В ателиетата децата ще разучават коледарски песни и ще майсторят обредни коледни хлябове, сурвачки, коледни картички и украса. В петък възможност за участие ще имат групи от училища и детски градини, а в събота - семействата. А изработените сурвачка, коледна картичка или играчка, коледен обреден хляб, както и текст на научена в музея коледарска песен всяко дете ще може да отнесе вкъщи.Програмата ще бъде еднаква за двата дни. От 10 до 16.30 ч. са отворени ателиетата за коледни хлябове, сурвачки, картички и играчки, а от 12 и от 15 ч. ще се учат коледарски песни.Входът за ателиетата е 2 лв. за деца и 5 лв. за възрастни, с отстъпка за групи, като всички средства ще се ползват за бъдещия Образователен център на музея. Групите могат да се записват за ателиетата предимно за петък, 16 декември, на тел.: 0879 409 310.


title: Шофьорът, карал по тротоара, е глобен, оправдал се с астматична криза

maintext:
[Скрийншот от видеото]
Шофьорът, който снощи се качи на тротоара на бул. "България" в София, за да заобиколи задръстване, е установен и глобен, предаде Би Ти Ви. Съставен му е акт.Пред пътните полицаи водачът на високопроходимия автомобил се оправдал с получена астматична криза и изразил съжаление за действията си. Случаят е от снощи, а видеоклипът с нарушението предизвика вълна от недоволство в социалните мрежи.На видеото регистрационният номер на колата не се вижда, като за момента не е известно как е било доказано нарушението. Не е изключено от пътната полиция да са изискали записите от камерите, с които е покрит районът.В рамките на няколко часа това е втори случай, в който шофьор нарушител получава наказание по бързата процедура. По-рано от информационната служба на Министерския съвет съобщиха, че водач на служебна кола на ведомството е освободен от работа , след като паркирал на място за майки с деца в столичен мол.Снимка на нарушението беше показана по "Нова телевизия". Остава, разбира се, въпросът, дали санкциите щяха да са толкова светкавични, ако нямаше такава публичност на случаите.


description: Участниците, отговорили правилно на въпроса, свързан с филма, до 23:59 ч. тази вечер, ще участват в томбола за 50 двойни билета за предпремиерната, първа у нас прожекция на филма на 15 декември.

title: До днес може да играете за 50 двойни билета за кино с "Ела, изпей"

maintext:
["Форум Филм"]
Днешният 11 декември е последният шанс за участие в първата част на киноиграта "Ела, изпей", свързана с коледната анимация на "Илюминейшън". Участниците, отговорили правилно на въпроса, свързан с филма , до 23:59 ч. тази вечер, ще участват в томбола за 50 двойни билета за предпремиерната, първа у нас прожекция на филма на 15 декември.Печелившите ще бъдат обявени утре на сайта на "Дневник".От 12 ч. играта продължава с нов шанс на читателите да се състезават за оригинални награди от филма - 2 бр. аудио слушалки, 4 бр. светещи ключодържатели, 5 бр. кутии за обяд и 5 ученически комплекти. Между 12 и 25 декември "Дневник" ще зададе още два въпроса, свързани с филма "Ела, изпей". Всеки, отговорил правилно, дори само на един от тях, ще се класира за томболата. Внимание - във втората част на играта отговорите от първо ниво не играят, но два верни отговора на последните два въпроса увеличават шансовете за печалба.Вижте въпроса и потърсете верния отговор в специалната метатема на "Дневник" "Ела, изпей".


description: Най-близо до словенката се нареди носителката на Световната купа за миналия сезон Лара Гут. Швейцарката изостана с 0,11 сек в оспорваната надпревара. Третото място зае унгарката Едит Миклош (+ 0,43 сек), за която това е второ състезание в тройката.

title: Щухец дублира успеха си в спускането в Лейк Луис

maintext: Словенката Илка Щухец изненадващо спечели второ поредно спускане от Световната купа в Лейк Луис. 26-годишната състезателка отново беше най-бърза, като финишира за 1:24,95 мин.Най-близо до нея се нареди носителката на Световната купа за миналия сезон Лара Гут. Швейцарката изостана с 0,11 сек в оспорваната надпревара.Третото място зае унгарката Едит Миклош (+ 0,43 сек), за която това е второ състезание в тройката.Четвърта остана швейцарката Корине Зутер, следвана от Кайса Клинг от Швеция. Най-добра от австрийките беше Мирям Пухнер, която се нареди шеста на близо секунда зад Щухец.Водачката в Световната купа и специалистка в техничните дисциплини Микаела Шифрин също участва в спускането. Американката се класира 13-а на 1,46 сек зад победителката.Шифрин е на върха в класирането с 358 точки, следвана от Гут с 230. Трета е италианката София Годжа с 207 точки, а Щухец вече има 200.


description: Асоциацията на европейските журналисти – България създаде практичен наръчник за отразяване на трагични събития и инциденти. Той се фокусира върху техниките за разкриване на истории на хора, преживяли травматични събития.

title: Наръчник съветва как се отразяват инциденти и как се интервюират пострадали

maintext:
Издаването на наръчника съвпада с трагедията в Хитрино.
[Министерство на вътрешните работи]
Асоциацията на европейските журналисти-България създаде практичен наръчник за отразяване на трагични събития и инциденти. Той се фокусира върху техниките за разкриване на истории на хора, преживяли травматични събития. Използван е български и международен опит.
Издаването на наръчника съвпада с трагедията в Хитрино, която е обект на медиен и обществен интерес. "Дневник" публикува едно към едно част от съветите.
Съвети при отразяване на събитие
Никога не забравяйте, че начинът, по който представяте дадено събитие, има директен ефект върху Вашата общност. Изрази като: Ужас, Терор, Трагедия, Кървава драма, Войната по пътищата и др. често са преувеличени, а същевременно засилват чувството на тревога и несигурност в обществото. Бъдете внимателни и обективни и не забравяйте защо сте в центъра на събитието, а именно, за да съберете и представите най-важните факти.
Вслушвайте се в себе си. Ако смятате, че публичният интерес не оправдава да гоните окървавен оцелял от трагично събитие с камера и да го засипвате с въпроси, макар и всички Ваши колеги да го правят, недейте. Журналистическата почтеност и общественото уважение означават повече от моментния рейтинг.
Внимавайте в подбора на експерти, от които търсите коментар. При кризисни ситуации се появяват всевъзможни кандидат-коментатори, но малко от тях боравят с твърди факти. Разпространяването на сензации и спекулации, макар и изказани от друг, а не от Вас, е вредно за обществото и противоречи на публичния интерес.
Не се идентифицирайте с властите. Институциите може продължително да повтарят една и съща версия на събитията, но ако имате съмнения и противоречива информация, разследвайте я. Ако властите са отговорни за дадена трагедия, те имат интерес да скрият вината си от обществеността. Вашата мисия е да разберете истината и да я разкажете на Вашата аудитория.
Разказвайте истории – на жертвите, на оцелелите. Дайте човешко лице на трагедията, търсете позитивните примери, за да помогнете на обществото да се справи с травмата.
Преди интервюто
Не предпоставяйте сами дали някой би искал или не да говори с Вас. Хората преживяват травмата по различен начин. Попитайте дискретно потърпевшия, който може да е изгубил близък или да е станал свидетел на ужасна трагедия, дали би искал/а да разговаря с Вас, обяснете защо историята му/й е важна и уважете решението, каквото и да е то.
Недейте да подлагате търсения от Вас събеседник на натиск, колкото и да Ви е важна историята. На първо място сме хора и после журналисти – никой не е имунизиран от това да преживее нещастие.
В случай на отказ учтиво оставете контактите си – на човека, с когото искате да разговаряте, или на негов близък. Кажете, че сте насреща, ако някога той или тя се почувства готов/а. Има вероятност човекът да размисли и да Ви потърси по собствена инициатива.
В случай, че се намирате на място, например пред дома на хора, преживели трагедия, и не сте предупредили за идването си, не влизайте директно с камерата. Позвънете и поговорете със семейството, предупредете, че искате да снимате, и влезте, ако Ви допуснат.
По време на интервюто
Обозначете се ясно и коректно – името, медията, за която работите, обяснете кога ще бъде излъчен материалът. Уточнете предварително начина, по който ще вземете интервюто – събеседникът Ви може да предпочете да Ви разкаже някои неща без да иска да бъде цитиран и Вие сте длъжни да уважите това решение.
Никога не започвайте с въпроси, директно свързани с трагедията. Ако говорите с майка, загубила детето си, питайте първо за него, за живота, навиците му и впоследствие опитайте да навлезете в травмиращата тема. Не предпоставяйте сами дали някой би искал или не да говори с Вас. Хората преживяват травмата по различен начин. Попитайте дискретно потърпевшия, който може да е изгубил близък или да е станал свидетел на ужасна трагедия, дали би искал/а да разговаря с Вас, обяснете защо историята му/й е важна и уважете решението, каквото и да е то.Недейте да подлагате търсения от Вас събеседник на натиск, колкото и да Ви е важна историята. На първо място сме хора и после журналисти – никой не е имунизиран от това да преживее нещастие.В случай на отказ учтиво оставете контактите си – на човека, с когото искате да разговаряте, или на негов близък. Кажете, че сте насреща, ако някога той или тя се почувства готов/а. Има вероятност човекът да размисли и да Ви потърси по собствена инициатива.В случай, че се намирате на място, например пред дома на хора, преживели трагедия, и не сте предупредили за идването си, не влизайте директно с камерата. Позвънете и поговорете със семейството, предупредете, че искате да снимате, и влезте, ако Ви допуснат.Обозначете се ясно и коректно – името, медията, за която работите, обяснете кога ще бъде излъчен материалът. Уточнете предварително начина, по който ще вземете интервюто – събеседникът Ви може да предпочете да Ви разкаже някои неща без да иска да бъде цитиран и Вие сте длъжни да уважите това решение.Никога не започвайте с въпроси, директно свързани с трагедията. Ако говорите с майка, загубила детето си, питайте първо за него, за живота, навиците му и впоследствие опитайте да навлезете в травмиращата тема.
Никога не питайте: "Как се чувствате?"; "Боли ли Ви?", "Страдате ли?", "Преживявали ли сте нещо подобно?", "Имате ли нужда от психиатър?".... По този начин провокирате и засилвате страданието и травмата на близките, без да допринасяте за информационната стойност на
интервюто.
Проявявайте емпатия - опитайте се да се поставите на мястото на другите, но избягвайте реплики като "Разбирам как се чувствате" и "Знам какво Ви е". Те може да предизвикат раздразнение и обратна реакция у събеседника Ви.
Слушайте. Не прекъсвайте. Говорете малко и слушайте. Това не е стандартно интервю – необходимо е да проявявате двойно повече внимание и уважение.
Не крийте излишно емоциите си, но и не престъпвайте границите на професионалната етика, защото може да създадете фалшиви надежди или илюзии, които в бъдеще да не можете да оправдаете.
След интервюто
Свържете се отново с интервюирания, за да проерите още веднъж достоверността на информацията, ако имате колебания. Не забравяйте, че той или тя може да е бил/а под афект и да е допуснал/а неточности. Освен това, така показвате професионализъм и грижа.
Изпратете готовия материал и поддържайте контакти и след интервюто. Освен че можете да научите важни детайли около случая, градите дългосрочно доверие към Вас.
Имайте предвид, че близките на жертви на трагични събития често събират материалите, посветени на случая. В случай че допуснете сензационно и некоректно отразяване и не спазите предварителните уговорки, може да нанесете травма на цялото семейство на жертвата.
Има случаи, в които трябва да пазите самоличността на интервюирания. Ако сте поели такъв ангажимент, не се отказвайте. От това може да зависи не само сигурността на вашия източник,
но и крие опасност от засилване на постравматичния стрес у него.


description: Гардът продължи впечатляващото си представяне през сезона и направи шести пореден трипъл-дабъл, за да донесе шеста поредна победа на "Оклахома сити тъндър".

title: Уестбрук крачи към историята с шести пореден трипъл-дабъл

maintext:
"гръмотевиците" спечелиха като гости на "Атланта хоукс" със 102:99.
Уестбрук излезе еднолично на четвърто място във вечната класация по поредни мачове с двуцифрен актив в трите основни категории. По-дълги серии са правили единствено Майкъл Джордан (седем през 1989 г.), Оскар Робъртсън (седем през 1968 г.) и рекордьорът Уилт Чембърлейн (девет през 1968 г.).
Уестбрук вече има единадесет двубоя с над 10 точки, 10 борби и 10 асистенции през сезона при едва 22 изиграни мача от "Оклахома сити". Гардът на "гръмотевиците" е направил толкова трипъл-дабъли, колкото имат всички останали баскетболисти в НБА, взети заедно.
За целия минал шампионат Уестбрук направи 18 трипъл-дабъла, което е осмото най-добро постижение в историята на НБА. 18 е правил и Меджик Джонсън през сезон 1981/1982 г., а Джордан завършва с 15 през 1988/1989 г.
Рекордьор за най-много трипъл-дабъли в един сезон е Оскар Робъртсън - 41 през сезон 1961/1962 г. Той има също два сезона с 26, един с 22 и един с 20. Чембърлейн заема второто място с 31 трипъл-дабъла от сезон 1973/1974 г., като има и един сезон с 22.
Russell Westbrook with 6 #tripledoubles in a row, 11 total this season. Rest of the NBA has 11 combined. pic.twitter.com/RNLNBGRwMF
— NBA RETWEET (@RTNBA) December 6, 2016
Уестбрук вече има 48 трипъл-дабъла в кариерата си, което му отрежда шестото място във вечната класация след Лари Бърд (59), Чембърлейн (78), Джейсън Кид (107), Меджик Джонсън (138) и Робъртсън (181).
Плеймейкърът на "Оклахома сити" има средни показатели от 31 точки, 10.9 борби и 11.3 асистенции. Последният играч, който толкова късно в сезона е имал трипъл-дабъл средно на мач, е Оскар Робъртсън през 1963/1964 г.
Тогава той поддържа средно трипъл-дабъл до 67-ия мач. Робъртстън е и единственият, завършвал цял сезон със средни показатели над 10 точки, 10 борби и 10 асистенции.
Ръсел Уестбрук няма спиране през този сезон
"Лигата не е виждала нещо подобно от много дълги години насам", заяви треньорът на "Оклахома сити" Били Донован, след като отборът му постигна 14-ата си победа през сезона.
"Гръмотевиците" заемат петото място в Западната конференция. С по-добри показатели от тях са "Хюстън рокетс" (14-7), "Лос Анджелис клипърс" (16-6), "Сан Антонио спърс" (17-4) и "Голдън стейт уориърс" (18-3).
Ръсел Уестбрук продължи впечатляващото си представяне през сезона и направи шести пореден трипъл-дабъл, за да донесе шеста поредна победа на "Оклахома сити тъндър". 28-годишният гард реализира 32 точки, 13 борби и 12 асистенции, а


title: Само двама руски биатлонисти бяха отстранени заради допинг скандала

maintext:
Разследването срещу руснаците продължава
Изпълкомът на Международния съюз по биатлон (IBU) реши да спре правата на само двама руски спортисти въз основа на последните данни в доклада на Ричард Макларън за системната употреба на допинг в Русия в последните години.В IBU беше предоставен списък с 31 имена на руски биатлонисти, за които има информация, че са замесени в схемата. Очакванията бяха съюзът или да накаже въпросните спортисти, или да спре правата на всички руснаци. IBU обаче взе трето решение и наказа само двама, а срещу останалите 29 започна вътрешно разследване.От съюза отказаха да съобщят имената на двамата отстранени биатлонисти, нито какъв е техният пол."Не можем да си позволим да взимаме толкова категорични решения, без да имаме нужните доказателства. Случаят е отворен и ще продължим да работим по него. Просто правилата трябва да се спазват както за виновните, така и за невинните", заяви президентът на IBU Андрес Бесеберг.Руската федерация по биатлон обяви, че се оттегля като организатор на две събития - стартът от Световната купа в Тюмен през март, както и световното за юноши.Отделно страната загуби старта по бързо пързаляне с кънки в Челябинск. Наскоро Русия остана без домакинството на световното по бобслей и скелетон